મોદીએ કહ્યું હતું કે, બજારમાં સ્થિરતા ખુબ જરૂરી છે. અન્ય બજારોની જેમ જ તેલ બજારમાં ઉત્પાદકો અને ગ્રાહકો વચ્ચે મજબૂત ભાગીદારીની તરફેણ કરી હતી. બેઠકમાં મોદીએ ક્રૂડની ઉંચી કિંમતોને લઇને ભારત જેવા મોટા તેલ ઉત્પાદક દેશોની ચિંતા વધી હોવાની વાત કરી હતી અને કહ્યં હતું કે, રિટેલ પેટ્રોલ અને ડીઝલ તથા એલપીજીની કિંમતો વધી રહી છે. અગાઉની બેઠકોમાં તેમની તરફથી કરવામાં આવેલી ભલામણોને લાગૂ કરવા છતાં ભારતમાં તેલ અને ગેસ સંશોધન અને ઉત્પાદન સાથે જાડાયેલા રોકાણ કેમ થઇ રહ્યા નથી. કોન્ફરન્સમાં પેટ્રોલિયમ મંત્રી ધર્મેન્દ્ર પ્રધાને કહ્યું હતં કે, તેલની કિંમતો વધવાથી ભારતની ચિંતા વધી ગઈ છે ક્રૂડની કિંમત ડોલરની દ્રષ્ટિએ છેલ્લા એક વર્ષના ગાળામાં ૫૦ ટકા સુધી વધી ચુકી છે.